વડોદરાની એમ.એસ.યુનિવર્સિટીમાં અભ્યાસ દરમ્યાન પ્રો.ચં.ચી.મહેતાના શિષ્ય રહી ચૂકેલા પ્રો.ડ્રયુનો ટ્વીંકલ ટ્વીંકલ લિટલ સ્ટાર…પર વિદ્યાર્થીઓ સાથે એક વાર્તાલાપ યોજાયો હતો. તેમનુ કહેવું હતું જેન ટેલર અને એના ટેલર નામની બે બહેનોએ આજથી ૨૦૦ વર્ષ પહેલાં જે બાળકવિતાઓ રચી હતી તેમાં જેન ટેલરની ટ્વીંકલ…ટ્વીંંકલ લિટલ સ્ટાર સૌથી વધુ મશહૂર બની હતી. ટ્વીંકલ ટ્વીંકલ લિટલ સ્ટારનું મહત્ત્વ તેના જ જન્મસ્થળ એવા બ્રિટનમાં હવે ઓછું થઈ રહ્યુ છે. કારણકે આટલાં વર્ષોથી આ કવિતા બાળકોને શિખવાડાઈ રહી છે. જો કે એશિયા અને બીજાં સ્થળોએ તો હજી પણ આ કવિતાની બોલબાલા છે તેનો આનંદ છે. ટ્વીંકલ ટ્વીંકલ લિટલ સ્ટારમાં આમ તો ૨૦ પંક્તિઓ છે પરંતુ મોટાભાગે પહેલી પાંચ પંક્તિઓ જ બાળકોને શિખવાડવામાં આવતી હોય છે.